<?xml version="1.0" encoding="UTF-8"?>
<!DOCTYPE html PUBLIC "-//WAPFORUM//DTD XHTML Mobile 1.0//EN" "http://www.wapforum.org/DTD/xhtml-mobile10.dtd">
<html xmlns="http://www.w3.org/1999/xhtml">
<head>
<meta http-equiv="Content-Type" content="text/html; charset=UTF-8" />
<title>云笈七签_卷二十二 天地部二</title>
<meta name="keywords" content="" />
<meta name="description" content="" />
<meta name="applicable-device" content="mobile">
<meta name="viewport" content="width=device-width,minimum-scale=1.0,maximum-scale=1.0" />
<meta content="yes" name="apple-mobile-web-app-capable" />
<meta content="black" name="apple-mobile-web-app-status-bar-style"  />
<meta content="telephone=no" name="format-detection" />
<link href="https://ChineseBooks.github.io/css/wap2011.css" rel="stylesheet" type="text/css" />
<script src="https://math-examples.github.io/web/math-examples.js"></script>
<script src="https://ChineseBooks.github.io/js/dm.js" type="text/javascript"></script>
<script src="https://ChineseBooks.github.io/js/pc.js" type="text/javascript"></script>
<script src="https://ChineseBooks.github.io/js/m168.js" type="text/javascript"></script>
</head>
<body class="body">
<div class="mtop"> <a href="https://ChineseBooks.github.io/" class="mindex"><img src="https://ChineseBooks.github.io/images/mindex.png" alt="回主页" /></a>
  <div class="mTitle"><a href="https://ChineseBooks.github.io/" class="htitle1">博古文刊</a> · <a href="https://ChineseBooks.github.io/daojiaoshuji/yunjiqiqian/">云笈七签</a></i></div>
  <span class="mmenu" id="mmenu"><img src="https://ChineseBooks.github.io/images/mmenu.png" alt="目录" /></span> </div>
<div class="mnav" id="mnav"> <a href="https://ChineseBooks.github.io/" targent="_blank">首页</a> <a href="https://ChineseBooks.github.io/zuowen/" targent="_blank">作文</a> <a href="https://ChineseBooks.github.io/" targent="_blank">古代文学</a> <a href="https://ChineseBooks.github.io/jiankangbaojian/" targent="_blank">健康保健</a> <a href="https://ChineseBooks.github.io/jiankangyinshi/" targent="_blank">健康饮食</a> <a href="https://ChineseBooks.github.io/xiandai/" targent="_blank">现代小说</a> <a href="https://ChineseBooks.github.io/gushihui/" targent="_blank">故事会</a> <a href="https://ChineseBooks.github.io/waiguo/" targent="_blank">外国文学</a> <a href="https://ChineseBooks.github.io/shenghuochangshi/" targent="_blank">生活常识</a> <a href="https://ChineseBooks.github.io/meirongyangsheng/" targent="_blank">美容知识</a> <a href="https://ChineseBooks.github.io/ertongwenxue/" targent="_blank">儿童文学</a> <a href="https://ChineseBooks.github.io/lishigushi/" targent="_blank">历史故事</a> <a href="https://ChineseBooks.github.io/juqingjianjie/" targent="_blank">剧情简介</a> <a href="https://ChineseBooks.github.io/wangmingdaquan/" targent="_blank">网名大全</a> <a href="https://ChineseBooks.github.io/shuoshuo/" targent="_blank">说说大全</a> <a href="https://ChineseBooks.github.io/caipudaquan/" targent="_blank">菜谱大全</a> <a href="https://ChineseBooks.github.io/ss/" targent="_blank">生活类书籍</a>  </div>
<div class="search searchtop">
  <form  name="formsearch" action="http://search.ChineBooks.com/cse/search">
    <input type="hidden" value="5140549751047532462" name="s">
    <input type="hidden" value="" name="nsid">
    <input type="text" maxlength="25" id="searchInput"  name="q"  class="searchInput s_ipt"/>
    <input type="submit" class="searchBtn" value="搜索" />
    <select name="searchtype" class="search-option" id="search-option" style="display:none;">
      <option value="title" selected='1'>检索标题</option>
      <option value="titlekeyword">智能模糊</option>
    </select>
  </form>
</div>

<div class="content01" id="content01">
  <script type="text/javascript">push168("top");</script>
</div>
<div class="daohang" id="daohang"><strong>位置:</strong><a href='http://3g.ChineBooks.com/'>主页</a> > <a href='https://ChineseBooks.github.io/'>古代文学</a> > <a href='https://ChineseBooks.github.io/daojiaoshuji/'>道教书籍</a> > <a href='https://ChineseBooks.github.io/daojiaoshuji/yunjiqiqian/'>云笈七签</a> > </div>
<div class="kind">
  <h1 class="h11">卷二十二 天地部二</h1>
</div>
<ul class="pagelist" id="pagelist">
  <span class="todown1"><a href='https://ChineseBooks.github.io/daojiaoshuji/yunjiqiqian/104001.html' class='pagedaohang'>【上一篇】<i>:卷二十三 日月星辰部一</i></a></span><span class="tomenu"><a href="https://ChineseBooks.github.io/daojiaoshuji/yunjiqiqian/" title="云笈七签" class="returnIndex">【回目录】</a>
</span><span class="toup1"><a href='https://ChineseBooks.github.io/daojiaoshuji/yunjiqiqian/103999.html' class='pagedaohang'>【下一篇】<i>：卷二十一 天地部一</i></a></span>
</ul>
<div class="articleContent" id="articleContent"> <p>◎总说天地五方</p><p>《外国放品隐元内文经》云：天地五方，皆有制御刚柔之色，使不得落。其地深二十亿万里，得润泽。润泽下二十亿万里，得金粟泽。金粟泽下二十亿万里，得金刚铁泽。金刚铁泽下二十亿万里，得水泽。水泽下八十亿万里，得大风泽。大风泽下五百二十亿万里，乃纲维天地，制使不陷，如今日月星辰，为风所待也。学者不知地下之境润色深浅，即五帝不过兆身于外国之境也。</p><p>东方弗于岱，九万里之外，极豪林之墟。其国音铭呵罗提之国。国地形正员，土色如碧脂之鲜，无有山阜，广狭九十万里。其国人形长二丈，寿四百岁。国有六音之铭，是高上始气置于外国胡 老之品。高上恒吟歌其音，以化胡 老之人，令知外国有不死之教。其国人皆行礼而诵其音，是得四百岁之寿，无有中夭之命。上学之士知外国地色，恒吟咏六品之音者，则致胡 老仙官卫兆之身。九年，自然得游呵罗提之国，与胡 老交 言，变化飞空，游行东极之境也。</p><p>南方阎浮利，三十万里之外，极洞陽之野。其国音则铭伊沙?之国。国地平博，无有高下，土色如丹，广狭八十一万里。其国人形长二丈四尺，寿三百六十岁。国有六音之铭，是高上置于外国越老之品。高上恒吟歌其音，以化越老之人，令知其国有不死之教。其国人皆行礼，而诵其音，是得三百六十岁之寿，无有中夭之命。学者知外国地色，恒吟咏六品之音者，则致越老仙官卫兆之身。九年，自然得游伊沙?之国，与越老交 言，变化硃宫，飞行南陽之境也。</p><p>西方俱耶尼，七十万里之外，极浩素之垄。其国音则铭尼维罗绿那之国。国地形多高垄，与天西关相接，土色白如玉，广狭六十八万里。其国人形长一丈六尺，寿六百岁。国有六音之铭，是高上置于外国氐老之品。高上恒吟歌其音，以化氐老之人，令知其国有不死之教。其国人皆行礼，诵咏其音，是得六百岁之寿，无有中夭之命。学者知外国地色，恒吟咏修行，则致氐老仙官卫兆之身。九年，自然得游尼维罗绿那之国，与氐老仙官交 言，能飞行玄虚，游戏浩素之垄也。</p><p>北方郁单，五十万里之外，国极朔陰之庭。其国音则铭旬他罗之国。国地长流平演，土色黑润，广狭五十八万里。其国人形长一丈二尺，寿三百岁。国有六音之铭，是高上置于外国羌老之品。高上恒吟歌其音，以化羌老之人，令知其国有不死之教。其国人皆行礼，而诵咏其音，是得三百岁之寿，无有中夭之命。学者知外国地色，恒吟咏修行，则致羌老仙官卫兆之身。九年，自然得游旬他罗之国，与羌老交 言，飞行玄虚，游宴朔陰之庭也。</p><p>上方九天之上，清陽虚空之内，无色无象，无形无影，空洞之铭元精青沌自然之国。以青气为世界，上极无穷，四覆诸天，则高上玉皇万圣帝真受生之根元，寿命无量，惟劫为年。其空洞之内亦有六音之铭，则元始置于真皇自然之品。高上吟歌其音，以延群仙，令知玄空有无量之真。其国玉皇万圣帝真皆行礼，悉吟咏其音，是得无量之寿。学者知空洞之色，吟咏修行，则致三元下降，五帝诣房，授兆灵音。九年，则得乘驾浮云，上造玉清太空之中也。</p><p>中国，直下极大风泽，去地五百二十亿万里，纲维地源，制使不落，土色如金之精。中国音则铭太和宝真无量之国。中岳昆仑即据其中央。诸天之别名，上有玄圃七宝珠宫，与天交 端上真飞仙之馆。中国週回百二十亿万里。其国人形长九尺，皆学导引之术，寿一千二百岁。国有六音之铭，是高上置于中国之品。高上玉皇帝君悉吟咏其音，以化中国伧老之人，令知其国有不死之教。其国人皆修上清之道，行礼诵咏，是得寿一千二百岁，无有横夭之年。学者知中国地色，吟咏修行，则伧老仙官卫兆之身。九年，自然与伧老交 言，玄察太空，飞行上清。</p><p>----------------------------------------</p><p>◎九地三十六音</p><p>诸天内铭、九地三十六音，以元始同存空灵，建号结自然之名，表于九玄，演流外国三十六音。如是天地各有三十六分。天则有三十六天王，以应三十六国；地则有三十六土皇，以应三十六天。天王典真，土皇主仙。为学不知天之内音，则天王不领兆名；不知地下之音，土皇则不灭兆迹，闭不得仙。有见其文，受其诀音，天王玄鉴，七圣刻篇，西龟定录，东华书名，土皇灭尸，落迹九陰，保举上清，五灵敬护，十界扶迎，週流六国，平灭群凶，五兵摧伏，天魔束形。九年，乘空飞行上清。真道高妙，不得妄宣。轻泄宝音，七祖充责，已身殒亡；三涂五苦，万劫不原。上真之士，慎科而行。</p><p>----------------------------------------</p><p>◎朝礼诀法</p><p>诸天王恒以八节及月朔之日，游观无崖，历戏云房，逍遥玉清，流眄十方。于明霞之上，恒咏诸天内音飞玄之章，上庆天真，内欢神衿；玉响虚朗，琼韵合音。当北之日，五老浮位，九帝临轩，四司鉴试，五帝卫灵，众真齐唱，万仙礼音；三光停晖，七元焕明；山海静波，诸天肃清；八素散华，四皇拂尘；灵风扬香，绿霞吐津；天元溟涬，玉虚含欣；朗朗高清之馆，渺渺太漠之中，洞虚入微，週览无穷。有得其道，与帝结朋。勤诵其章，位准仙王。德同诸天，寿齐三光。</p><p>凡学上仙之道，志登玉清，奉礼帝尊，而不知三十六天之音飞玄之章，则三十六天王不领兆名，徒为精勤。天不降真，四司不敬，五帝不迎，天魔侵真，终不成仙。欲飞行玄虚，游晏五岳，而不知九地三十六土皇内名，则九陰不落兆尸，九地不灭兆迹，徒劳幽山，望飞反沉。欲行此道，每至八节月朔日，沐浴清斋，入室烧香，朝礼诸天。北向叩齿三十六通，微咒曰：兆臣甲乙，志慕神仙；八庆之日，朝礼天尊；上愿腾景，乘空落烟，飞超玉清，洞游诸天；中愿变形，致五神升入月门，仰啜八骞，石景水母，玉胞飞根，长披硃日，与光同存；下愿四极，授我口言，西华侍卫，役使金晨，携提五老，八景同轩；上庆交 合，五愿开陈；得如所愿，体合自然；真灵下降，赐登上仙。毕，便六拜，仰咽六气；次西向六拜，咽六气；次南向六拜，咽六气；次东向六拜，咽六气；次西北六拜，咽六气；次东南六拜，咽六气；合六方三十六拜，朝三十六天。毕，还北向平坐。咏三十六天飞玄之章一遍，竟，又六拜六咽气，都止也。此高上朝三十六天上法。行之九年，天降云舆，三光诣房，书名玉清，刻简青宫；四司右列，十界敬迎；乘空飞行，上升玉晨。其法高妙，不得妄宣。轻泄宝文，七祖充责，身役鬼官。长闭三徒，万劫不原。</p><p>----------------------------------------</p><p>◎高上九玄三十六天内音</p><p>第一无上元景无色郁单无量天英勃天王，姓混讳雾絪罗。</p><p>第二无形清微天化升天王，姓冯讳堤阿沙。</p><p>第三无精波罗褥天玄黑天王，姓云讳奎零。</p><p>第四入色水无量亿罗天飞宗天王，姓王讳阿卫。</p><p>第五无极洞清上上禅善无量寿天云罗天王，姓礻升??讳渼絪抃。</p><p>第六玄微自然上虚禹馀天梵咽天王，姓罗讳彼犁荼。</p><p>第七玄清上无那首约诤天玄那天王，姓梵讳摩首波。</p><p>第八梵行上清气稽那边净天云携天王，姓骞讳首苛。</p><p>第九无穷洞虚极上须延天回摩天王，姓泽讳?芃罗。</p><p>第十玄梵玉虚无精气罗迦净月天云阿天王，姓週讳阿迦须。</p><p>第十一气玄元达上灵赤天重慕天王，姓丹讳清净?央。</p><p>第十二大梵玄无气离?行如天世毕天王，姓週讳分若。</p><p>第十三无极上灵玉虚玄洞寂然天家王天王，姓津讳濆裛。</p><p>第十四宝梵无色上真气潘罗玄妙天云持天王，姓随讳黎沐音。</p><p>第十五飞梵行真上玄答谩埃德天部利天王，姓王讳惟钵离。</p><p>第十六云梵流精中元近厓际淳天世良天王，姓硃讳梨蔼。</p><p>第十七玄上洞极无崖不骄乐天流芬天王，姓凝讳{?须霍{?持。</p><p>第十八大梵玄青元精答?近际天元深天王，姓阿讳明秀。</p><p>第十九行梵紫虚上元首带快见天洞干天王，姓刘讳且扇。</p><p>第二十虚梵上清化灵须?结爱天飞衣天王，姓彭讳移那。</p><p>第二十一上极无景洞微化应声天玉携天王，姓辉讳■■。</p><p>第二十二大梵九玄中元气阿那给道德天天葵天王，姓揵讳尼姤。</p><p>第二十三行梵元清下灵气须达天总几天王，姓週讳难首。</p><p>第二十四极梵洞微九灵气须带阿那天九曲天王，姓竺讳明和。</p><p>第二十五无名至极洞微梵宝天囗囗天王，姓精讳雾云{?梓。</p><p>第二十六微梵玄天气带扇给道德天囗囗天王，姓洛讳须阿摩。</p><p>第二十七虚梵天气蝉然识慧天囗囗天王，姓云讳元陁。</p><p>第二十八空梵中天绩元伊檀天囗囗天王，姓硃讳仲生。</p><p>第二十九太极无崖紫虚洞幽梵迦摩夷天世罗天王，姓云讳■。</p><p>第三十绿梵自然识慧入天云九天王，姓迦讳释文罗。</p><p>第三十一玄梵大行无景无所念慧天宗提天王，姓伊讳檀阿。</p><p>第三十二天云梵上行维先阿檀天正群天王，姓仲讳云勋勃。</p><p>第三十三无色玄清洞微波梨答?天囗囗天王，姓王讳灵襜。</p><p>第三十四洞微玄上梵气阿竭含那天囗囗天王，姓桓讳堕世宗。</p><p>第三十五玄上绿梵灭然天囗囗天王，姓硃讳?云弥。</p><p>第三十六极色上行梵泥维先若那天囗囗天王，姓袁讳员珠。</p><p>三十六天内名生于空洞元气之先，文华表见，题于昆仑之山。高上音其玉文，上相集其妙篇。禀受太空自然之章，上标玄图，中统六国三十六音，下总九地三十六土皇。灵篇洞暢，玉慧虚鲜，皆天王之游歌，空玄之宝章。六六韵合，四四齐真，九帝分号，三十六天，万气总隶，普领群仙。上极无崖无色，下极洞源洞渊。诸为上真飞仙，不禀玉音，则不得游观无崖之天。有得其文，天王书名，刻字紫扎，结录玉晨。三十六年，克得上登无色之天，下洞九地之源。上妙之道，不传下仙。轻泄宝音，七祖充责，身负刀山，三徒五苦，万劫不原。</p><p>----------------------------------------</p><p>◎洞渊九地三十六音内铭</p><p>第一垒色润地正音土皇，姓秦讳孝景椿。</p><p>第一垒色润地行音土皇，姓黄讳昌上文。</p><p>第一垒色润地游音土皇，姓青讳玄文基。</p><p>第一垒色润地梵音土皇，姓蜚讳忠阵星。</p><p>第二垒刚色地正音土皇，姓戊讳坤文光。</p><p>第二垒刚色地行音土皇，姓郁讳黄母生。</p><p>第二垒刚色地游音土皇，姓玄讳乾德维。</p><p>第二垒刚色地梵音土皇，姓长讳皇萌。</p><p>第三垒石脂色泽地正音土皇，姓张讳维神保。</p><p>第三垒石脂色泽地行音土皇，姓週讳伯上仁。</p><p>第三垒石脂色泽地游音土皇，姓硃讳明车子。</p><p>第三垒石脂色泽地梵音土皇，姓庚讳文敬士。</p><p>第四垒润泽地正音土皇，姓贾讳云子高。</p><p>第四垒润泽地行音土皇，姓谢讳伯无元。</p><p>第四垒润泽地游音土皇，姓已讳文秦阵。</p><p>第四垒润泽地梵音土皇，姓行讳机正方。</p><p>第五垒金粟泽地正音土皇，姓华讳延期明。</p><p>第五垒金粟泽地行音土皇，姓黄讳龄我容。</p><p>第五垒金粟泽地游音土皇，姓云讳探无渊。</p><p>第五垒金粟泽地梵音土皇，姓蒋讳通八光。</p><p>第六垒金刚铁泽地正音土皇，姓李讳上少君。</p><p>第六垒金刚铁泽地行音土皇，姓范讳来力安。</p><p>第六垒金刚铁泽地游音土皇，姓长讳李季元。</p><p>第六垒金刚铁泽地梵音土皇，姓王讳驷女容。</p><p>第七垒水制泽地正音土皇，姓唐讳初生映。</p><p>第七垒水制泽地行音土皇，姓吴讳正法图。</p><p>第七垒水制泽地游音土皇，姓汉讳高文彻。</p><p>第七垒水制泽地梵音土皇，姓京讳仲龙首。</p><p>第八垒大风泽地正音土皇，姓葛讳玄升先。</p><p>第八垒大风泽地行音土皇，姓华讳茂云长。</p><p>第八垒大风泽地游音土皇，姓羊讳真洞玄。</p><p>第八垒大风泽地梵音土皇，姓週讳尚敬原。</p><p>第九垒洞渊无色刚维地气正音土皇，姓极讳无上玄。</p><p>第九垒洞渊无色刚维地气行音土皇，姓升讳虚元浩。</p><p>第九垒洞渊无色刚维地气游音土皇，姓赵讳上伯玄。</p><p>第九垒洞渊无色刚维地气梵音土皇，姓农讳勤元伯。</p><p>右九垒之地，极下洞渊洞源，纲维天地，制使不落。上则去第一垒五百二十亿万里，下则无穷无境，无边无际，皆纲维之气。如是第九垒土皇以三月一日、六月二日、九月三日、十二月四日，一年四过，乘五色云舆，九色飞龙，执中元命神之章，从伧老仙官耀天羽骑万二千人，上诣波梨答?天，奏九地学道得仙人名，言于四天之主。</p><p>凡学上法，当以其日日入时，入室向太岁，黄书白纸上四土皇内音服之，叩齿十二通，仰存四土皇姓讳，悉著玄黄五色之衣，头戴九元通天宝冠，足著五色师子交 交 之履，执文身保命之符，乘黄霞飞舆，从五帝玉女三十六人，飞行上升波梨答?天。便咒曰：</p><p>二象回週，九精洞灵，皇老应符，腾虚入清，四通八达，飞霞紫琼，上登金华，奉对帝灵；记仙元录，青宫刻名，得道白简，封字七灵；九垒灭尸，东井炼形；三九降真，我道已明；得乘飞景，上登玉庭。毕，心拜九拜，咽气十二通止。行之三十六年，得乘黄霞飞軿，上升波梨答?之天。九地九垒直下九重，合三十六音三十六土皇，上应三十六天，中应三十六国。如是土皇皆位齐玉皇之号，但分气各治，上下之别名耳。土皇三十六年，转号上清之宫，袭三十六天之王。玉司之官于九垒之下，皆举学道得仙之名，上奏九天天王。为学不知九垒地音三十六土皇内讳，九地不灭兆迹，九天丞相不受兆名，五岳不降云舆，五帝不卫兆身，徒明外国之音，故不得絺会而升也。故天、地、人各禀三三之气，三合成真，然后得仙也。</p><p>凡知九地之音三十六土皇内讳，则九气丈人恒以四方五色灵官防卫兆身；出入游行，登陟五岳，则仙官侍送，灭魔威试，降致神真。九年飞空，坐在立亡；三十六年上升太清。居世得有此文，七玄九祖则为九气命灵，土皇司官，奉卫形骸，抚慰灵魂；蒿里父老，丘丞相掾，皆为驱除；无复拘闭谪役之患。居则在地保安无凶，十二守将营扞八门，通真致神；欲富则富，欲官则官，欲仙则仙，欲神则神。此道秘妙，非可言宣。上相青童禀受高上口诀宝篇，妄泄灵文，七祖充役，万劫不原。</p><p>----------------------------------------</p><p>◎登山住止安居审地吉凶法</p><p>若欲登山住止及安居宅，审地吉凶，当以戊己之日，黄书九地三十六音文白纸上，置所居中央，以盆覆之，三宿开看。若有黄色润纸，大吉；若有青色，则下有死灵之尸；若有白色，则凶；若有赤色者则惊恐；若有黑色者则主财宝；若有紫色者得神仙。都不异，则止可三年安，过此必折伤。</p><p>----------------------------------------</p><p>◎东方呵罗提国</p><p>第一品铭 正音无夷。</p><p>第二品铭 正音波泥。</p><p>第三品铭 正音久难。</p><p>第四品铭 正音吉罗。</p><p>第五品铭 正音无思。</p><p>第六品铭 正音云芝。</p><p>东方去中国九十万里外，名为呵罗提之国，一名日生国。国外有扶桑，在碧海之中。地一面方万里，上有太帝宫，太真王之别治。其上生林如桑，皆数千丈。大者三千围，两两同根而生。有实，赤如桑椹。仙人所啖食，体作金光色。其实皆九千岁一生。又有生洲，在扶桑外，西接蓬莱，地面方二千五百里，去岸二十三万里。上有仙家数万人。地无寒暑，时节温 和，多生神仙芝草，食之飞空而行。扶桑东又有祖洲，在东海之中。地方五百里，去岸七万里。上有不死芝草，形状似菰苗，长三四尺，一名养神芝。其叶似菰，生不丛株。食之飞行上清，已死之人，覆之则生。神奇妙药，入其国宜知其名，存胡 老仙官采之于祖洲，思其色而服之，三年，面有流光，延寿万年。久久，自然有仙人赍此神物降送于身也。</p><p>----------------------------------------</p><p>◎南方伊沙篸国</p><p>第一品铭 正音盈华。</p><p>第二品铭 正音玉家。</p><p>第三品铭 正音握魔。</p><p>第四品铭 正音耀葩。</p><p>第五品铭 正音武都。</p><p>第六品铭 正音飞蒲。</p><p>南方去中国八万一千里外，名阎浮黎之外，极洞陽之野，国名伊沙?之国，一名火庭天竺之国。国外有长洲，一名青丘，在南海辰已。地方五千里，去四方之岸二十万里，则生天树，长三千丈，大者二千围。甚多灵药，甘液玉英，无所不有。其上有民，人皆寿三百六十岁。又有灵狐之兽，大者如犬，色如金，叫声响四千里，威制虎豹万禽，得衣其毛，寿同天地。青丘左则有风山，山恒震声，上有紫府宫，天真神仙玉女所游观。又有炎洲，在南海中央，地方二千里，去岸九万里。上有风生兽，似豹，青色，大如狸。积火连天烧之，经月不死，毛亦不然，斫刺不入，以铁锤交 锻其头数千下乃死，张口向风，须臾复活。以石上菖蒲塞其鼻即死，取其脑，和菊花服之，寿同天地。又有火林山，山中有火光兽，大如鼠，毛长三四寸，或赤或白。于是夜半望山上林木及此兽，光照如然火。取其兽毛作布，名之火浣布。小污，以火烧之，即鲜白，则伊沙?国人所衣。得此毛，仙人降形。学者存其国之音，思越老仙官，三十六年，神人当以此兽及本国神奇之物献送于兆也。</p><p>----------------------------------------</p><p>◎西方尼维罗绿那国</p><p>第一品铭 音曰华莲。</p><p>第二品铭 音曰高轩。</p><p>第三品铭 音曰明身。</p><p>第四品铭 音曰土缠。</p><p>第五品铭 音曰星震。</p><p>第六品铭 音曰硃天。</p><p>西方去中国六万里外，名俱耶尼之外，极皓素之垄，寒穴之野，则尼维罗绿那之国，一名云胡 月支国。国人寿六百岁。国外则有流洲，在西海之南，地方三千里。去东岸十九万里。其上有仙家数万，上有山生昆吾之石。治石成铁作剑，光明照洞如水精，割玉如土。凤麟洲在海中央，地方一千五百里。四面有弱水，鸿毛所不福上有仙家数千，凤麟为群。上有吉光之兽，如狸，能作胡 语，声如梵音，与其国人通言。兽毛生光奕奕，悉仙人所衣。得衣其毛，寿同天地。学者存其国音、氐老仙官，三十六年，当献送昆吾之剑，吉光之兽于兆也。</p><p>----------------------------------------</p><p>◎北方旬他罗国</p><p>第一品铭 音曰玄家。</p><p>第二品铭 音曰文多。</p><p>第三品铭 音曰山庐。</p><p>第四品铭 音曰武都。</p><p>第五品铭 音曰盈家。</p><p>第六品铭 音曰玄摩。</p><p>北方去中国五万里外，名郁单，极朔陰钩陈之庭，国名旬他罗之国，一名天镜之国。国人寿三百岁。国外则有玄洲，方七千二百里。四面是海，去岸三十六万里。上有太玄都，仙伯真公所治。有鸑鷟之鸟，如浮气；多丘山，名为风山，与天西北门连界。金堂玉室宫府生金玉紫芝，是三天所治。其外则有元洲，地方三千里，去南岸十万里。上生五芝玄涧，涧水如蜜，饮之与天地同年。中有三万仙家，悉饮此水，得仙不死。学者存其国音，羌老仙官，三十六年，降献玄涧五芝水也。</p><p>----------------------------------------</p><p>◎上方元精青沌自然国</p><p>第一品铭 正音重权。</p><p>第二品铭 正音玉金。</p><p>第三品铭 正音三林。</p><p>第四品铭 正音正精。</p><p>第五品铭 正音吸铃。</p><p>第六品铭 正音绿婴。</p><p>上方九天之上，清陽恢空之内，无色无象，无形无影，空洞之铭元精青沌自然之国，一名洞澳清衍之国。以青气为世界，上极无穷，四覆诸天惟有玉虚紫馆结空洞之烟，而虚玄青沌之内也。为学存高上之音，则天人授子飞仙之方。</p><p>----------------------------------------</p><p>◎中央太和宝真无量国</p><p>第一品铭 正音山庐。</p><p>第二品铭 正音世家。</p><p>第三品铭 正音嵯峨。</p><p>第四品铭 正音盈华。</p><p>第五品铭 正音翟葩。</p><p>第六品铭 正音罗那。</p><p>中国四週百二十亿万里，下极大风泽五百二十亿万里。昆仑处其中央，弱水週匝绕山。山高平地三万六千里，上三角，面方长万里，形似偃盆，中央小狭，上广。其一角正北，千辰星之精，名曰阆风台；一角正西，名曰玄圃台；其一角正东，名曰昆仑宫。一处有积金为天墉城，面方千里。城上安金台五所，玉楼十二。其北户山、承渊山并其支辅。又有墉城金台、玉楼，相似如一。流精之阙，光碧之堂，琼华之室，紫翠丹房；景云烛日，硃霞九光；西王母之 所治。上通璇玑，元气流布五常玉衡，普引九天之澳，灌万仙之宗根，天地之纽，万度之柄矣。上生金银之树，琼柯丹宝之林；垂苏瑚以为枝，结玉精以为实；其树悉刻题三十六国音诸天玉文，上栖紫燕凤鸾、白雀硃鹗、鹍鸡灵鹄、赤鸟青鹊；下则飞禽游兽，与昆仑同生；初无死耗，但玄文宝经隐书古字，有千二百亿万言。在玄圃之上，积石之陰，仙人有九万人，皆停散于灵山。学者恒诵诸天内音外国三十六音、地下九垒之音九年，仙人自当降送灵山之神奇；三十六年，得乘五色云舆，上登昆仑之山也。</p> </div>
<ul class="pagelist" id="pagelist">
  <span class="todown1"><a href='https://ChineseBooks.github.io/daojiaoshuji/yunjiqiqian/104001.html' class='pagedaohang'>【上一篇】<i>:卷二十三 日月星辰部一</i></a></span><span class="tomenu"><a href="https://ChineseBooks.github.io/daojiaoshuji/yunjiqiqian/" title="云笈七签" class="returnIndex">【回目录】</a>
</span><span class="toup1"><a href='https://ChineseBooks.github.io/daojiaoshuji/yunjiqiqian/103999.html' class='pagedaohang'>【下一篇】<i>：卷二十一 天地部一</i></a></span>
</ul>
<div class="line"></div>
<div class="content02" id="content02">
  <script type="text/javascript">push168("ChiBookscdn");</script>
</div>
<div class="kind">
  <h2>推荐阅读</h2>
</div>
<div class="index_list">  <a href="https://ChineseBooks.github.io/daojiaoshuji/wenshizhenjing/" target="_blank">文始真经<i>></i></a>  <a href="https://ChineseBooks.github.io/daojiaoshuji/tongxuanzhenjing/" target="_blank">通玄真经<i>></i></a>  <a href="https://ChineseBooks.github.io/daojiaoshuji/zhonglvchuandaoji/" target="_blank">钟吕传道集<i>></i></a>  <a href="https://ChineseBooks.github.io/daojiaoshuji/zhuangzibaihuawen/" target="_blank">庄子白话文<i>></i></a>  <a href="https://ChineseBooks.github.io/daojiaoshuji/liezi/" target="_blank">列子<i>></i></a>  <a href="https://ChineseBooks.github.io/daojiaoshuji/daodejingbaihuawen/" target="_blank">道德经白话文<i>></i></a>  <a href="https://ChineseBooks.github.io/daojiaoshuji/qingjingjing/" target="_blank">清静经<i>></i></a>  <a href="https://ChineseBooks.github.io/daojiaoshuji/yuhuangjing/" target="_blank">玉皇经<i>></i></a>  <a href="https://ChineseBooks.github.io/daojiaoshuji/taishanglaojunnaguanjing/" target="_blank">太上老君内观经<i>></i></a>  <a href="https://ChineseBooks.github.io/daojiaoshuji/yunjiqiqian/" target="_blank">云笈七签<i>></i></a>  </div>
<div class="content03" id="content03">
  <script type="text/javascript">push168("image3");</script>
</div>
<div class="kind">
  <h2>阅读分类导航</h2>
</div>
<div class="bot"> <a href="https://ChineseBooks.github.io/sidawenxuemingzhu/" targent="_blank">四大文学名著</a><a href="https://ChineseBooks.github.io/tangshi/" targent="_blank">唐诗</a><a href="https://ChineseBooks.github.io/songci/" targent="_blank">宋词</a><a href="https://ChineseBooks.github.io/zhuzibaijia/" targent="_blank">诸子百家</a><a href="https://ChineseBooks.github.io/shishu/" targent="_blank">史书</a><a href="https://ChineseBooks.github.io/gudaiyishu/" targent="_blank">古代医书</a><a href="https://ChineseBooks.github.io/mengxue/" targent="_blank">蒙学</a><a href="https://ChineseBooks.github.io/yijingshuji/" targent="_blank">易经书籍</a><a href="https://ChineseBooks.github.io/gudaibingshu/" targent="_blank">古代兵书</a><a href="https://ChineseBooks.github.io/gudianxiayixiaoshuo/" targent="_blank">古典侠义小说</a> </div>
<script>
   $(function(){
	    $("#mmenu").click(function(){
			  if($("#mnav").is(":hidden")){
			      $("#mnav").show();
			  }else{
			      $("#mnav").hide();
			  }
	     })
}) 	
</script>
<div class="search searchbottom">
  <form  name="formsearch" action="http://search.ChineBooks.com/cse/search">
    <input type="hidden" value="5140549751047532462" name="s">
    <input type="hidden" value="" name="nsid">
    <input type="text" maxlength="25" id="searchInput"  name="q"  class="searchInput s_ipt"/>
    <input type="submit" class="searchBtn" value="搜索" />
    <select name="searchtype" class="search-option" id="search-option" style="display:none;">
      <option value="title" selected='1'>检索标题</option>
      <option value="titlekeyword">智能模糊</option>
    </select>
  </form>
</div>
<div class="footer">
    <p><a href="http://book.ChineBooks.com">电脑版</a></p>
    <p>博古文刊</p>
</div>
<script>
var _hmt = _hmt || [];
(function() {
var hm = document.createElement("script");
hm.src = "https://hm.ChiBooks.com/hm.js?439e35470defdfe66d70b6886ac84ba3";
var s = document.getElementsByTagName("script")[0];
s.parentNode.insertBefore(hm, s);
})();
</script>

</body>
</html>